**Irene Reinhild Agnes Elisabeth Bredt** (coñecida polo seu nome de casada, **Irene Sänger-Bredt**), nada en Bonn o 24 de abril de 1911 e finada en Stuttgart o 20 de outubro de 1983, foi unha enxeñeira e física alemá. É coñecida pola súa intervención no o proxecto Silbervogel (en galego, paxaro de prata), un deseño dun bombardeiro intercontinental no período previo á segunda guerra mundial.

Traxectoria
-----------

Bredt obtivo o seu doutoramento en Física en 1937 coa súa tese *Die Röntgenspektren seltener Erden* (*Raios X nas terras raras)*, Magna cum Laude Para o seu primeiro traballo, rexeitou outras ofertas para escoller o daquela pouco coñecido *Centro de Investigación Aeronáutica* en Trauen, Alemaña, porque alguén lle comentou que quizais facían foguetes. Bredt empezou o seu traballo de investigación como axudante de Eugen Sänger neste centro de desenvolvemento de motores foguete. O seu campo de actividade centrouse na termodinámica e na dinámica de gases, problemas relacionados cos propelentes líquidos utilizados nos foguetes. 890. En concreto dos problemas da combustión do osíxeno líquido en determinados modelos de foguetes O seu primeiro traballo foi o informe realizado con Eugen Sänger *Gaskinetik sehr grosser Fluuggeschwindigkeiten,* publicado en maio de 1840 Foi o primeiro estudo que estableceu as fórmulas e os valores da forzas aerodinámicas onde a atmosfera non pode considerarse un medio continuo.

No ano 1936, Eugen Sänger entrara nun contrato da *Deutsche Versuchanstalt fur Luftfahrt* cuxas especificacións relacionábanse cos motores foguetes e os propelentes líquidos deseñados para eles. Á fin de 1939 os obxectivos deste contrato dirixíronse exclusivamente cara ao seu uso bélico. En consecuencia, Irene e Eugen redactaron o informe *Uber einen Raketenantriebe für Fernbomber,* que foi enviado para a aprobación de Hermann Göring en decembro de 1941. A partir de 1940 Särgen comezou un proxecto de estatorreactores aplicados ós avións, chegando a rexistrar o primeiro voo da historia dun aeroplano equipado cun estatorreactor cunha duración de media hora. Porén, a realización deste histórico voo non fora autorizada polo ministerio das forzas aéreas alemás e tanto Sänger como Bredt tiveron que afrontar as consecuencias. En concreto, a súa transferencia a Ainring, Baviera, onde continuaron coa aplicación de estatorreactores baixo a dirección do profesor Walter Georgli no *Deutsche Forgschungansalt für Segelfug (DFS).* Alí Bredt foi promocionada ás funcións de investigadora sénior do Centro de propulsión especial do Insituto. A súa tarefa era o mantemento e a análise dos voos de proba dos estatorreactores.

En 1946, logo da segunda guerra mundial, Bredt e Sänger foron invitados a París polo ministro de aviación francés para continuar as súas investigacións na mesma área no Arsenal de l'Aéronautique francés, máis tarde coñecido como SNECMA. Bredt e Sänger casaron en 1951. Brendt compaxinou o traballo no Arsenal coas funcións de asesora de enxeñaría na MATRA, a empresa francesa de fabricación de foguetes con sede en París Billancourt ata 1954, ano en que a familia regresou a Alemaña.Entre 1951 e 1958 Brendt foi profesora externa do Insituto de Tecnoloxía en Chrompet-Madras, no sur da India.

Foi membro fundadora da Academia Internacional de Austronáutica en 1959,a única muller. 

De 1963 a 1972 traballou como enxeñeira asesora en asuntos espaciais para a compañía Junkers (posteriormente Messerschmitt-Bölkow-Blohm, en Múnic). Ao longo da súa carreira, publicou numerosos artigos e monografías científicas.

Premios e recoñecementos
------------------------

* En 1970 Bredt foi galardoada coa Medalla de Ouro Hermann Oberth, en recoñecemento os seus logros científicos.
* Membro honoraria nas seguintes entidades: Academia Internacional de Austronáutica, Sociedad Astronáutica Suíza, Sociedade de Investigación do Espazo,Sociedad Alemá para Foguetes e Voos Espaciais, Sociedade Alemá Hermann Oberth—Wernher von Braun, Sociedade Alemá de Aeronaves e Naves Espaciais.

Notas
-----

1. ↑  Zaganescu 2004, p. 889
2. ↑  "Bredt, Irene". *Encyclopedia Astronautic*. Consultado o 15 de maio de 2022.
3. 1 2  Juhani Westman (25 de outubro de 2011). "Global Bounce". *hemportalen.fi* (en inglés). Arquivado dende o orixinal o 27 de febreiro de 2022. Consultado o 11 de enero de 2014.
4. 1 2 3  Zaganescu 2004, p. 889-890
5. ↑  Engelhardt, Dietrich; Fischer, Wolfram; Koch, Hans Albrecht; Moeller, Bernd & Saur, ; Klaus G. "Sänger-Bredt, Irene (Reinhild Agnes Elisabeth)". En Vierhaus, Rudolf. *Deutsche Biographische Enzyklopädie Online* (en inglés). De Gruyter. Consultado o 15 de maio de 2022.
6. 1 2 3  .Zaganescu 2004, p. 890
7. 1 2  .Zaganescu 2004, p. 891
8. 1 2  .Zaganescu 2004, p. 892
9. 1 2 3 4 5 6  .Zaganescu 2004, p. 893

Véxase tamén
------------

### Bibliografía

* Zaganescu, Nicolae-Florin (2004-12). "Dr. Irene Sänger-Bredt, a life for astronautics". *Acta Astronautica* (en inglés) **55** (11): 889–894. doi:10.1016/j.actaastro.2004.03.003. (require subscrición (?)).

### Ligazóns externas

* Astronautix *(en inglés)*
* Obras no catálogo da Biblioteca Nacional Alemá *(en alemán)*

|  |  |
| --- | --- |
| Control de autoridades | 
* Wd: Q75427
* WorldCat
* VIAF: 77275204
* DeutscheBio: 125374127
* GND: 125374127
* ISNI: 0000000025747021
* LCCN: n82001763
* Munzinger: 00000009082
* NTA: 15352314X

 |